cyanic-selkie/wikianc huggingface dataset:
দ্বিতীয় ফয়সাল
নামকরণ
জর্ডানের শহীদ দ্বিতীয় ফয়সাল কলেজ (Kolleyet Al-Shahid Faisal Al-Thani) নামক সামরিক স্কুল ফয়সালের নামে প্রতিষ্ঠিত হয়।
ফিল হর্ন
ফিলিপ অ্যান্ড্রু হর্ন (Phil Horne; জন্ম: ২১ জানুয়ারি, ১৯৬০) ওয়েলিংটনের আপার হান্ট এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৭ থেকে ১৯৯০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন ফিল হর্ন। দলে তিনি মূলতঃ বামহাতি ব্যাটসম্যান হিসেবে খেলেছেন।
ঘরোয়া ক্রিকেট
১৯৭৯-৮০ মৌসুম থেকে ১৯৯০-৯১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল ফিল হর্নের। ঘরোয়া ক্রিকেটে চমৎকার ক্রীড়াশৈলী প্রদর্শন করেছিলেন তিনি। বামহাতি উদ্বোধনী ব্যাটসম্যানের ভূমিকায় অবতীর্ণ হয়েছিলেন তিনি। এছাড়াও কভার অঞ্চলে দক্ষ ফিল্ডার হিসেবেও সুনাম ছিল তার।
আন্তর্জাতিক ক্রিকেট
ঘরোয়া ক্রিকেটে ভীষণভাবে সফল হলেও আন্তর্জাতিক অঙ্গনে রানের ফুলঝুড়ি ছোটাতে পারেননি ফিল হর্ন। অংশগ্রহণকৃত চার টেস্টে মাত্র ১০.১৪ গড়ে রান তুলেছিলেন। ব্যক্তিগত সর্বোচ্চ রান তুলেন মোটে ২৭। সমগ্র খেলোয়াড়ী জীবনে চারটিমাত্র টেস্ট ও চারটি একদিনের আন্তর্জাতিকে অংশগ্রহণ করার সুযোগ হয়েছিল ফিল হর্নের। ১২ মার্চ, ১৯৮৭ তারিখে ক্রাইস্টচার্চে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক পর্ব সম্পন্ন হয়েছিল তার। ১৯৮৬-৮৭ মৌসুমে সফরকারী ওয়েস্ট ইন্ডিজ দলের বিপক্ষে ক্রাইস্টচার্চে অনুষ্ঠিত খেলার জন্যে মনোনীত হন তিনি। নিউজিল্যান্ড দল রিচার্ড হ্যাডলি (৬/৫০) ও মার্টিন স্নেডেনের (৫/৬৮) কল্যাণে খেলায় ৫ উইকেটে জয়লাভের পাশাপাশি সিরিজ ১-১ ব্যবধানে ড্র করলেও ব্যক্তিগতভাবে তিনি ব্যর্থ ছিলেন। জোয়েল গার্নারের বলে ৯ ও কোর্টনি ওয়ালসের বলে ০ রান তুলে বিদায় নেন তিনি। মৌসুমের শুরুতে সফরকারীদের বিপক্ষে ৮১ রানের ইনিংস উপহার দিয়েছিলেন তিনি। একই সফরে তার ওডিআই অভিষেক হয়।
টেস্টের ন্যায় এখানেও চারটি ওডিআইয়ে তিনি সফলতার স্বাক্ষর রাখতে পারেননি। ভারত ও পাকিস্তানে যৌথভাবে অনুষ্ঠিত ১৯৮৭ সালের ক্রিকেট বিশ্বকাপে নিউজিল্যান্ডের পক্ষে খেলেন। ঐ প্রতিযোগিতায় তার দল গ্রুপ-পর্ব থেকেই বিদায় নিয়েছিল।
১৯৯০-৯১ মৌসুমে পাকিস্তান গমনের জন্যে মনোনীত হন। ঘরোয়া রেকর্ডের উল্টোপিঠ এখানেও বহমান ছিল। ছয়টি ইনিংস খেলেন মাত্র ৩৮ রান তুলেন। তন্মধ্যে, নিজস্ব সর্বশেষ টেস্টে ০ ও ১২ রান তুলতে পেরেছিলেন ফিল হর্ন। ঐ মৌসুম শেষে ক্রিকেট খেলা থেকে অবসর গ্রহণ করেন।
ব্যাডমিন্টনে অংশগ্রহণ
ক্রিকেট খেলার পাশাপাশি ব্যাডমিন্টন খেলায়ও তার দক্ষতা রয়েছে। স্কটল্যান্ডের এডিনবরায় অনুষ্ঠিত ১৯৮৬ সালের কমনওয়েলথ গেমসে নিউজিল্যান্ডের পক্ষে ব্যাডমিন্টনের পুরুষ এককে প্রতিনিধিত্ব করেছেন তিনি।
ব্যক্তিগত জীবন
তার সহোদর কনিষ্ঠ ভ্রাতা ম্যাট হর্ন নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন ও তার তুলনায় অধিকতর সফল ছিলেন। ব্যক্তিগত জীবনে বিবাহিত তিনি। তার সন্তান বেন হর্ন নিউজিল্যান্ড ও অকল্যান্ডের অনূর্ধ্ব-১৯ দলের প্রতিনিধিত্ব করেছেন।
উডের ডেসপ্যাচ, ১৮৫৪
বোর্ড অব ডাইরেক্টর্স এর সভাপতি স্যার চার্লস উড ভারতে ইংরেজি শিক্ষা এবং মহিলা শিক্ষার প্রসারে গুরুত্বপূর্ণ প্রভাব ফেলেছিলেন। তিনি ১৮৫৪ সালে তৎকালীন গভর্নর জেনারেল লর্ড ডালহৌসির কাছে একটি প্রস্তাবনা প্রেরণ করেন, উডের প্রস্তাবনা মতে, প্রাথমিক বিদ্যালয়গুলিকে অবশ্যই স্থানীয় ভাষাগুলি গ্রহণ করা উচিত, উচ্চ বিদ্যালয়গুলিকে অবশ্যই অ্যাংলো ভাষাতাত্ত্বিক ভাষা গ্রহণ করতে হবে এবং কলেজের স্তরের ভাষা হবে ইংরেজি। এটি উড-এর শিক্ষা প্রস্তাব হিসাবে পরিচিত। প্রস্তাবনাটিতে বৃত্তিমূলক এবং মহিলা শিক্ষার উপরও জোর দেওয়া হয়। কোম্পানির প্রশাসনিক কাজে ইংরেজি শ্রেণির ভারতীয় লোক নিয়োগের লক্ষে প্রস্তাবনাটি ছিল অত্যন্ত কার্যকারী। ব্রিটিশরা এই পর্যায়ে বেশ উন্নয়নমূলক কার্যক্রম পরিচালনা করেছিল, এটি ছিল তাদের চূড়ান্ত পর্যায় যখন তারা সামাজিকভাবে নানা মুখি সংস্কার করেছিল। এর পরবর্তী পর্যায়ে তাদের নীতিগুলি প্রতিক্রিয়াশীল হয়ে ওঠে।
প্রস্তাবনা সমূহ
তার প্রস্তাবনা গুলো ছিলঃ
প্রস্তাবনা পরবর্তী গৃহীত ব্যবস্থা
উডের প্রস্তাবনা প্রেরণের পর ইস্ট ইন্ডিয়া কোম্পানি বেশ কয়েকটি ব্যবস্থা গ্রহণ করেছিল।
উড-এর শিক্ষা প্রস্তাবের তাৎপর্য
উড-এর শিক্ষা প্রস্তাব ভারতীয় শিক্ষার ইতিহাসে অত্যন্ত তাৎপর্যপূর্ণ হিসাবে বিবেচিত হয়। প্রফেসর এস.এন. মুখার্জি তাঁর "ভারতের শিক্ষার ইতিহাস" বইয়ে উড-এর শিক্ষা প্রস্তাবকে খুব গুরুত্বপূর্ণ একটি দলিল বলে উল্লেখ করেছেন। এটি "ভারতে ইংরেজি শিক্ষার ম্যাগনা কার্টা" হিসাবে বিবেচিত হয়। প্রস্তাবনাগুলো প্রকৃত পক্ষে এতটাই বিস্তৃত যে ভারতীয় শিক্ষাবিদরা এখনও নির্ধারিত কাজগুলি সম্পাদনে সফল হতে পারেনি। এটি এমন একটি পরিকল্পনা যাতে ভারতীয় শিক্ষার সমস্ত দিককে যুক্ত করা হয়েছিল, আরও ভালোভাবে বলতে গেলে প্রস্তাবনাটিতে ইংরেজি এবং ভারতীয় ভাষার তুলনামূলক অবস্থানকে সঠিকভাবে তুলে ধরা হয়েছে। প্রস্তাবনাটির উদ্দেশ্য অত্যন্ত আন্তরিক ছিল কিন্তু সরকার এটিকে বাস্তবায়নে ব্যার্থ হয়।
উড-এর শিক্ষা প্রস্তাবের সীমাবদ্ধতা
দেশের শিক্ষাব্যবস্থার কিছু সুস্পষ্ট ত্রুটির জন্য উড-এর শিক্ষা প্রস্তাবকে দায়ী করা হয়।
নিম্নে প্রস্তাবনাটির কিছু সীমাবদ্ধতা উল্লেখ করা হলঃ
আদতে প্রস্তাবনাটির গণশিক্ষা কার্যক্রম বাস্তবে পরিণত হয়নি। তহবিলের অভাব এবং অনিয়ম থাকায় অনুদান-সহায়তা ব্যবস্থা কার্যকর হয়নি। পশ্চিমা জ্ঞান এবং সংস্কৃতি প্রচারে প্রস্তাবনাটির আগ্রহ লক্ষণীয়। জনশিক্ষা অধিদফতর জন সাধারণের মধ্যে শিক্ষার আগ্রহ সৃষ্টিতে ব্যার্থ হয় এবং বিশ্ববিদ্যালয়গুলিতে পড়াশোনার পদ্ধতি ভারতীয় অবস্থার সাথে সামঞ্জস্যপূর্ণ হতে পারে নি। প্রস্তাবনাটি প্রয়োজনীয়তা অনুযায়ী বৃত্তিমূলক শিক্ষার প্রচার করতে পারেনি। নারী শিক্ষা বরাবরের মত অবহেলিত থেকে যায়। প্রস্তাবনাটি শিক্ষার্থীদের মধ্যে চরিত্র এবং নেতৃত্বের গুণাবলীর বিকাশ ঘতাতে পারেনি, বরং কিছু কেরানি ও হিসাবরক্ষক তৈরি করে।
আলীকদম সদর ইউনিয়ন
আলীকদম সদর বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
আয়তন
আলীকদম সদর ইউনিয়নের আয়তন ৩৩.৮৩ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী আলীকদম সদর ইউনিয়নের মোট জনসংখ্যা ২৮,৪৯৫ জন। এর মধ্যে পুরুষ ১৫,০৩৫ জন এবং মহিলা ১৩,৪৬০ জন। মোট পরিবার ৫,৩৯১টি।
অবস্থান ও সীমানা
আলীকদম উপজেলার পূর্ব-মধ্যাংশে আলীকদম সদর ইউনিয়নের অবস্থান। আলীকদম উপজেলা সদর এ ইউনিয়নে অবস্থিত। এ ইউনিয়নের উত্তরে চৈক্ষ্যং ইউনিয়ন, পশ্চিমে নয়াপাড়া ইউনিয়ন, দক্ষিণে কুরুকপাতা ইউনিয়ন এবং পশ্চিমে থানচি উপজেলার রেমাক্রী ইউনিয়ন ও তিন্দু ইউনিয়ন অবস্থিত।
প্রশাসনিক কাঠামো
আলীকদম সদর ইউনিয়ন আলীকদম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের সীমানাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী আলীকদম সদর ইউনিয়নের সাক্ষরতার হার ৩০.৫%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
যোগাযোগ ব্যবস্থা
আলীকদম সদর ইউনিয়নে যোগাযোগের প্রধান ২টি সড়ক হল বান্দরবান-থানচি-আলীকদম সড়ক এবং বান্দরবান-লামা-আলীকদম সড়ক। প্রধান যোগাযোগ মাধ্যম জীপগাড়ি।
খাল ও নদী
আলীকদম সদর ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল, চৈক্ষ্যং খাল এবং কলারঝিরি খাল।
হাট-বাজার
আলীকদম সদর ইউনিয়নের প্রধান প্রধান হাট-বাজারগুলো হল আলীকদম বাজার, পান বাজার, পোয়ামুহুরী বাজার এবং দোছড়ি বাজার।
দর্শনীয় স্থান
আলীকদম সদর ইউনিয়নের দর্শনীয় স্থানগুলোর মধ্যে রয়েছে:
তানজিম আহমেদ সোহেল তাজ
সোহেল তাজ (জন্ম ৫ জানুয়ারি, ১৯৭০) একজন বাংলাদেশী রাজনীতিবিদ এবং বাংলাদেশ স্বরাষ্ট্র মন্ত্রণালয়ের প্রাক্তন প্রতিমন্ত্রী। স্বাধীন বাংলাদেশের প্রথম প্রধানমন্ত্রী তাজউদ্দীন আহমদ এবং সৈয়দা জোহরা তাজউদ্দীনের সর্বকনিষ্ঠ সন্তান তিনি।
শিক্ষা জীবন
তিনি সেন্ট ফ্রান্সিস জেভিয়ার্স গ্রীন হেরাল্ড ইন্টারন্যাশনাল স্কুলে পড়াশুনা করেন এবং পরে ব্রিটিশ কাউন্সিল থেকে "ও" লেভেল সম্পন্ন করেন। এছাড়াও তিনি আমেরিকান বিশ্ববিদ্যালয়ে ব্যাচেলর অব বিজনেস এডমিনিস্ট্রেশন ডিগ্রি ও ২০০৮ সালে তিনি যুক্তরাষ্ট্রের গর্ডন বিশ্ববিদ্যালয়ে মাস্টার্স ডিগ্রি সম্পন্ন করেন।
রাজনৈতিক জীবন
তিনি ২০০১ সালের নির্বাচনে গাজীপুর-৪ (কাপাসিয়া) থেকে জাতীয় সংসদ সদস্য নির্বাচিত হন। তখন তিনি যুব ও ক্রীড়া মন্ত্রণালয়ের দায়িত্বে ছিলেন। ২০০৮ সালে একই আসন থেকে সাংসদ হিসাবে নির্বাচিত হন। ২০০৯ সালের ৬ জানুয়ারি আওয়ামী লীগ নেতৃত্বাধীন মন্ত্রিসভায় স্বরাষ্ট্র প্রতিমন্ত্রীর দায়িত্ব পান সোহেল তাজ। একই বছরের ৩১ মে মন্ত্রিসভা থেকে ব্যক্তিগত কারণে তিনি পদত্যাগ করেন। ২০১২ সালের ২৩ এপ্রিল সংসদ সদস্য পদ থেকেও পদত্যাগ করেন সোহেল তাজ। তবে প্রক্রিয়াগত ভিত্তিতে এটি তখন গ্রহণ না করা হলে, ৭ জুলাই ২০১২ তারিখে তিনি আবার পদত্যাগপত্র পেশ করেন; তখন তার পদত্যাগপত্র গ্রহণ করা হয়।
কর্মজীবন
সোহেল তাজ ১৮ জুলাই ২০১৯ তারিখে বাংলাদেশের সামাজিক সমস্যা নিয়ে টেলিভিশন অনুষ্ঠান ‘হটলাইন কমান্ডো’ করার চুক্তিবদ্ধ হন। এ অনুষ্ঠানটি ১২ পর্বে বেসরকারি স্যাটেলাইট চ্যানেল আরটিভিতে সম্প্রচার হচ্ছে।
মলিকিউলার ফাইলোজেনেটিক্স এন্ড ইভোল্যুশন
মলিকিউলার ফাইলোজেনেটিক্স এন্ড ইভোল্যুশন (Molecular Phylogenetics and Evolution) হচ্ছে বিবর্তনীয় জীববিজ্ঞান ও ফাইলোজেনেটিক্সের উপর একটি পিয়ার রিভিউ হওয়া বৈজ্ঞানিক সাময়িকী। এই সাময়িকীর সম্পাদক ডি.ই. ওয়াইল্ডম্যান।
১৯৯৮ কমনওয়েলথ গেমসে ভারত
<templatestyles src="Module:Infobox/styles.css"> মালয়েশিয়ার কুয়ালালামপুরে আয়োজিত দ্বাদশ কমনওয়েলথ গেমসে ভারত অংশ নিয়েছিল। পদক তালিকায় ভারতের অবস্থান ৭ম।
ক্রিকেট
ভারত জাতীয় ক্রিকেট দল টুর্নামেন্টে অংশ নিয়েছিল
টম এমেট
টমাস (টম) এমেট (Tom Emmett; জন্ম: ৩ সেপ্টেম্বর, ১৮৪১ - মৃত্যু: ২৯ জুন, ১৯০৪) পশ্চিম ইয়র্কশায়ারের হালিফ্যাক্স এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৮৬০-এর দশকের শেষার্ধ্ব থেকে শুরু করে ১৮৮০-এর দশকের সূচনালগ্ন পর্যন্ত ইংল্যান্ড ক্রিকেট দলের অন্যতম সদস্য ছিলেন টম এমেট।
মলিকিউলার ফাইলোজেনেটিক্স এন্ড ইভোল্যুশন
নির্ঘন্টকৃৎ
এই জার্নালটি নিম্নোক্ত বিষয়ে সূচীকৃত ও সারমর্ম দেওয়া হয়:
টম এমেট
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন।
প্রারম্ভিক জীবন
২৫ বছর বয়সে ইয়র্কশায়ারের পক্ষে প্রথম যোগ দেন। পেশাদার ফাস্ট বামহাতি বোলার হিসেবে রাউন্ডআর্ম ভঙ্গীমার কাছাকাছি তার বোলিং ছিল। তবে খেলোয়াড়ী জীবনের শেষদিকে তার বোলিং স্লো-মিডিয়াম ছিল। খেলোয়াড়ী জীবনে প্রবেশ করেই নিজেকে বিকশিত করেন ও ক্রিকেটের প্রায় সর্বোচ্চ চূড়ায় আরোহণ করেন। ১৮৬৭ সালের নিজস্ব দ্বিতীয় মৌসুমে ওভালে ইংল্যান্ডের সদস্যরূপে সারে ও টম লকিয়ারের আর্থিক সুবিধাভোগের খেলায় অংশ নেন। তৎকালীন সেরা বোলার জর্জ ফ্রিম্যানের সাথে একই সময়ে নিজস্ব সেরা বোলিংয়ে অগ্রসর হন। তারা উভয়েই ১৮৬৭ থেকে ১৮৭১ সালের শেষদিক পর্যন্ত ইংরেজ বোলিংয়ে একচ্ছত্র প্রাধান্য বিস্তার করতে থাকেন। তবে, ব্যবসায়িক দায়বদ্ধতার কারণে, ফ্রিম্যানকে প্রথম-শ্রেণীর ক্রিকেট থেকে সরে আসতে হলেও এমেট খেলা চালিয়ে যান ও দলীয় সঙ্গী অ্যালেন হিলের সাথে নিজের ছন্দ বজায় রাখেন। শেষের দিনগুলোয় ইয়র্কশায়ারের বোলিং আক্রমণে জর্জ ইউলিট, বিলি বেটস, টেড পিট ও ববি পিলের সাথে সহজাত খেলা উপহার দেন। ‘সস্টেনাটার’ নামের নিজস্ব বোলিং ডেলিভারিটি তার অসামান্য অবদান। পিচের লেগের দিকে বল স্পর্শ করে বেশ দূরত্ব অতিক্রম করে অফ-স্ট্যাম্পের দিকে বল চলে যেতো।
খেলোয়াড়ী জীবন
ইতিহাসের প্রথম টেস্টে ইংল্যান্ড দল টসে পরাজিত হয়ে ফিল্ডিংয়ে নামে। ইংরেজ অধিনায়ক জেমস লিলিহোয়াইট মেলবোর্নের পিচে টম এমেটসহ দলকে মাঠে নামান। ৩৫ বছর ১৯৩ দিন বয়সে টম এমেট মাঠে নামলে হ্যারি জাপের চেয়ে ৭৭ দিন বয়সে বড় হন।
লিন্ডসে ক্লাইন
লিন্ডসে ফ্রান্সিস ক্লাইন (Lindsay Kline; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) ভিক্টোরিয়ার ক্যাম্বারওয়েল এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি।
দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন লিন্ডসে ক্লাইন। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি।
খেলোয়াড়ী জীবন
সমগ্র খেলোয়াড়ী জীবনে তেরো টেস্টে অংশগ্রহণ করার সুযোগ পেয়েছিলেন লিন্ডসে ক্লাইন। তন্মধ্যে, নয়টি টেস্টই বিদেশের মাটিতে খেলে ১৫.৩৫ গড়ে ৩১ উইকেট নিয়ে প্রভূতঃ সফলতার স্বাক্ষর রেখেছেন। ২৩ ডিসেম্বর, ১৯৫৭ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার।
১৯৬১ সালে ইংল্যান্ড সফরের অ্যাশেজ সিরিজে দলের অন্যতম সদস্য মনোনীত হন। কিন্তু কোন টেস্টেই তাকে মাঠে নামতে হয়নি।
ব্যক্তিগত জীবন
প্রথম-শ্রেণীর অস্ট্রেলীয় ক্রিকেটার জেসন ক্লাইন সম্পর্কে তার ভাইপো হন। ব্যক্তিগত জীবনে বিবাহিত ছিলেন তিনি। স্টেলা নাম্নী এক রমণীর পাণিগ্রহণ করেন। ২ অক্টোবর, ২০১৫ তারিখে ভিক্টোরিয়ার মেলবোর্নে ৮১ বছর বয়সে লিন্ডসে ক্লাইনের দেহাবসান ঘটে।
মিনিকয়
মিনিকয়, বা স্থানীয় ধিবেহী ভাষায় পরিচিত মালিকু হলো ভারতের লাক্ষাদ্বীপ কেন্দ্রশাসিত অঞ্চলে অবস্থিত একটি দ্বীপ৷ মালদ্বীপের ভিরিঙ্গিলির সাথে মালিকু প্রবালদ্বীপ-এ অবস্থিত, যা লাক্ষা দ্বীপমালার সর্বদক্ষিণে অবস্থিত প্রবালদ্বীপ৷ প্রশাসনিকভাবে এটি লাক্ষাদ্বীপের একটি জনগণনা নগর৷
নামকরণ
মিনিকয় স্থানীয় ধিবেহী ভাষায় মালিকু নামে পরিচিত৷ ভাষাটি মালদ্বীপ রাষ্ট্রের জাতীয় ও সরকারী ভাষা৷ ভাষাটি এসেছে এলু প্রাকৃত ভাষা থেকে পরিবর্তিত হতে হতে, যা সিংহলি ভাষার সাথে মিল থাকলেও একে অপরের সাথে পুরোপুরিভাবে বোধগম্য নয়৷ লাক্ষাদ্বীপ প্রশাসনের নিকট এই ধিবেহী ভাষাটি মাহল নামে নির্দেশিত৷ এর কারণ ১৯০০তে আসা ব্রিটিশ দূতের ভুল বোঝাবুঝি৷ ব্রিটিশ আধিকারিক স্থানীয় একজনকে তাদের ভাষা জিজ্ঞাসা করলে তিনি বলেন "ধিবেহী-বাস"৷ এটা শুনে ঐ আধিকারিক পূর্বে এই নাম না শোনার জন্য যথেষ্ট বিব্রত হন৷ এই অবস্থা বুঝতে পেরে দ্বীপবাসী তাকে বলেন "মাহলদীবু", কারণ তিনি জানতেন ভারতীয় মূল ভুখণ্ডের স্থানীয়রা মালদ্বীপকে এই নামে চেনে৷ এই তথ্য আহরণ করে ঐ আধিকারিক মিনিকয়ের ভাষাকে মাহল বলে লিপিবদ্ধ করেন৷
মালিকুর পুরাতন নাম ছিলো মহিলাড়ূ, যার অর্থ মহিলাদের দ্বীপ৷ মহিলাড়ূ শব্দটি এসেছে এলু প্রাকৃত শব্দ মহিলা ডু থেকে, যার আক্ষরিক অর্থ মহিলা-দ্বীপ৷ অবশ্য মনে করা হয় মালিকু নামটি এসছে আরব বনিকদের মুখে মুখে, যারা অই অঞ্চলটিকে জযিরাত আল-মালিকু অর্থাৎ রাজাদের দ্বীপ বলে থাকতেন৷
এক ব্রিটিশ আধিকারিক এক সাধারণ দ্বীপবাসীকে এই দ্বীপের নাম জিজ্ঞাসা করলে তিনি উত্তরে বলেন তিনি মালিকু থেকে এসেছেন এবং বর্তমানে "মিনিকা-রাজ্জে" (বর্তমান নিকোবর) বাস করছেন৷ ঐ আধিকার দুটিকে এক করে দ্বীপটির নাম মিনিকা নথিভুক্ত করেন৷ পরে ইঙ্গ অপভ্রংশে এটি মিনিকয় নাম পায়৷
ভূগোল
লাক্ষাদ্বীপ দ্বীপমালায়অবস্থিত আয়তনের বিচারে দ্বিতীয় বৃহত্তম এবং দক্ষিণতম দ্বীপটি হল মিনিকয় দ্বীপ। এটি কালপেনি থেকে ২০১ কিলোমিটার দক্ষিণ ও দক্ষিণ-পশ্চিমে নয় ডিগ্রী প্রণালীর দক্ষিণতম প্রান্তে এবং মালদ্বীপের থুরাকুনু থেকে ১২৫ কিলোমিটার উত্তরে আট ডিগ্রী প্রণালীর উত্তরতম প্রান্তে অবস্থিত। প্রবালপ্রাচীরটির দৈর্ঘ্য ১০ কিলোমিটার এবং সর্বাধিক ৬ কিলোমিটার প্রশস্থ।
মিনিকয় প্রণালী বা মালিকু কন্ডু হল আট ডিগ্রী প্রণালী স্থানীয় নাম। এটি ভারতীয় দ্বীপ মিনিকয় এবং মালদ্বীপের ইহাবন্ধূ দ্বীপের মাঝে অবস্থিত। পুরাতন ফরাসি মানচিত্রে এটির কৌরান্ত দে মালিকট নামটি পাওয়া যায়।
আবহাওয়া
মিনিকয় দ্বীপে সারাবছর উষ্ণ ক্রান্তীয় সাভানা জলবায়ু লক্ষ্য করা যায়। সারা বছরই বৃষ্টিপাত থাকলেও জানুয়ারি থেকে মার্চ মাস তুলনামূলক শুষ্ক।
নলহাটী-আজিমগঞ্জ শাখা লাইন
নলহাটি-আজিমগঞ্জ শাখা লাইন হল একটি রেল লাইন যা নলহাটি জংশন এবং আজিমগঞ্জ জংশনকে সংযুক্ত করে।
ইতিহাস
১৮৬৩ সালে, ভারতীয় শাখা রেলওয়ে কোম্পানি, একটি বেসরকারি কোম্পানি নলহাটি-আজিমগঞ্জ শাখা লাইন চালু করে। ২৭ কিলোমিটার (১৭মাইল) রেলপথটি প্রাথমিকভাবে একটি ৪ গেজ লাইন ছিল। ট্র্যাকটি পরবর্তীকালে ব্রডগেজে রূপান্তরিত হয়। ইন্ডিয়ান ব্রাঞ্চ রেলওয়ে কোম্পানি ১৮৭২ সালে ভারত সরকার কিনে নেয় এবং লাইনটির নাম পরিবর্তন করে নলহাটি স্টেট রেলওয়ে রাখা হয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।
ডাবললাইন এবং বিদ্যুতায়ন
নলহাটি জংশন থেকে শুরু করে আজিমগঞ্জ লাইন ডাবললাইন ও বিদ্যুতায়ন প্রকল্পের কাজ শেষ হয়েছে।
কাশ্মীর বিশ্ববিদ্যালয়
শিক্ষাপ্রাঙ্গন
প্রতিষ্ঠাকাল থেকেই কাশ্মীর বিশ্ববিদ্যালয়ের অবস্থান হজরতবাল ও পার্শ্ববর্তী অমর সিং বাগ, নাসিম বাগ ও মির্জা বাগ অঞ্চলে। এই শিক্ষাপ্রাঙ্গনের আয়তন ।
অমর সিং ভাগ ও নাসিম বাগের একটি বড়ো অংশ নিয়ে হজরতবাল শিক্ষাপ্রাঙ্গনটি গঠিত। এটি ডাল হ্রদের উত্তর-পূর্ব পাড়ে অবস্থিত।। আগে অনেকগুলি স্নাতকোত্তর বিভাগ, গবেষণা ও অন্যান্য কেন্দ্র নাসিম বাগে অবস্থিত ছিল। কিন্তু বিশ্ববিদ্যালয় কর্তৃপক্ষ নাসিম বাগকে একটি ঐতিহ্যবাহী স্থান হিসেবে গড়ে তুলতে চান বলে, অনেক বিভাগ পরে হজরতবাল শিক্ষাপ্রাঙ্গনে স্থানান্তরিত হয়ে গিয়েছে। ২০১৩ সালের এপ্রিল মাসের হিসেব অনুসারে, হজরতবাল শিক্ষাপ্রাঙ্গনের কাছে জাকুরা শিক্ষাপ্রাঙ্গন গড়ে তোলা হচ্ছে। এই শিক্ষাপ্রাঙ্গনে বিশ্ববিদ্যালয়ের অনেকগুলি বিভাগ স্থানান্তরিত হয়ে যাবে।
মির্জা বাগ বা "বিশ্ববিদ্যালয় নগরী" অঞ্চলে বিশ্ববিদ্যালয়ের কর্মীদের বসবাসের ব্যবস্থা আছে।
অনন্তনাগের ফতেগড়ে বিশ্ববিদ্যালয়ের দক্ষিণ শিক্ষাপ্রাঙ্গন অবস্থিত। এটি চালু হয়েছে ২০০৮ সালের অক্টোবর মাসে। ২০০৯ সালের ডিসেম্বরে বারামুল্লার ডেলিনায় চালু হয়েছে বিশ্ববিদ্যালয়ের উত্তর শিক্ষাপ্রাঙ্গন। কুপওয়াড়া, কার্গিল আর লেহতে আরও তিনটি শিক্ষাপ্রাঙ্গন তৈরি হচ্ছে।
গ্রন্থাগার
বিশ্ববিদ্যালয়ের কেন্দ্রীয় গ্রন্থাগারে ৬,৪৫,০১৮টি বই আছে। এই গ্রন্থাগারের পোষাকি নাম "আল্লামা ইকবাল লাইব্রেরি"। বই ছাড়াও এখানে জাতীয় ও আন্তর্জাতিক বিভিন্ন পত্রপত্রিকা রাখা হয়।
নূর খলিফা আল সুওয়াই
নূর খলিফা আল সুওয়াই (এভাবেও পরিচিত নূর বিনতে খলিফা সালিম আল সুওয়াই) একজন আমিরাতের রাজনীতিবিদ, সাবেক উপমন্ত্রী এবং জেনারেল উইমেন্স ইউনিয়নের মহাপরিচালক, যেটির চেয়ারপারসন হচ্ছেন ফাতেমা বিনতে মুবারক আল কেতবি। ২০১৬ সালে, তিনি ৬ষ্ঠ আরব নারী পুরস্কার পেয়েছিলেন।
কর্মজীবন
প্রায় ২০০৫-এ, আল সুওয়াই সংযুক্ত আরব আমিরাতের পররাষ্ট্র মন্ত্রণালয়ের উপমন্ত্রী হিসেবে নিযুক্ত হন। তিনি আরব নারী সংগঠন প্রতিষ্ঠায় তার প্রচেষ্টার জন্য পরিচিত এবং জেনারেল উইমেন্স ইউনিয়নের মহাপরিচালক হন, যেটির চেয়ারপারসন হচ্ছেন সংযুক্ত আরব আমিরাতের জননী ফাতেমা বিনতে মুবারক আল কেতবি। তিনি মনে করেন যে আমিরাতে নারীদের অবস্থা উপসাগরীয় অঞ্চলগুলোর মধ্যে সবচেয়ে ভাল।
সিংড়া জাতীয় উদ্যান
সিংড়া জাতীয় উদ্যান উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল।  স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কি.মি. উত্তরে এবং বীরগঞ্জ উপজেলা থেকে ১৫ কি.মি. দূরে ভোগনগর ইউনিয়নে এর অবস্থান॥ এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে।
সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে।
ইতিহাস
সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত।
উদ্ভিদ
সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিলকড়ই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু,গুটিজাম, হরতকি, বয়রা, আমলকি এবং বিভিন্ন ধরনের নাম না জানা উদ্ভিদ ও লতা-গুল্ম রয়েছে।
স্তন্যপায়ী
এক সময়ে এই বনে বাঘ, নীলগাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শিয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়।
পাখি
শকুন,দে‌শি শুমচা, হাঁড়িচাচা, ব্রঞ্জ ফিঙ্গে, নীল গলা বসন্ত বৌরি, বড় তিত, খুরুলে পেঁচা, মেঘ হও মাছরাঙা, ইউরেশীও-কণ্ঠী ঘুঘু, তিলা ঘুঘু, বাংলা কাঠ-ঠোকরা, বেনে বউ, বুলবুলি, টুনটুনি, লম্বা লেজ রাতচরা ইত্যাদি বর্তমানে দেখা যায়।
নিনা ফাশ
তার অভিনীত উল্লেখযোগ্য চলচ্চিত্রসমূহ হল ভিনসেন্ট মিনেলির অ্যান আমেরিকান ইন প্যারিস (১৯৫১), রবার্ট ওয়াইজের এক্‌জিকিউটিভ সুয়িট (১৯৫৪), সেসিল বি. ডামিলের দ্য টেন কমান্ডমেন্টস (১৯৫৬) এবং স্ট্যানলি কুবরিকের স্পার্টাকাস (১৯৬০)। এক্‌জিকিউটিভ সুয়িট ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
ফাশ ১৯৫১ থেকে ২০০৭ সাল পর্যন্ত অসংখ্য টেলিভিশন নাটকে কাজ করেন। অভিনয়ের পাশাপাশি ফাশ আমেরিকান ফিল্ম ইনস্টিটিউটে এবং সাউদার্ন ক্যালিফোর্নিয়া বিশ্ববিদ্যালয়ে নাট্যতত্ত্ব বিষয়ে পাঠদান করতেন। তিনি সাউদার্ন ক্যালিফোর্নিয়া বিশ্ববিদ্যালয়ে ২০০৮ সালে তার মৃত্যুর পূর্ব পর্যন্ত ৪০ বছর অধ্যাপনা করেন।
প্রারম্ভিক জীবন
নিনা ফাশ ১৯২৪ সালের ২০শে এপ্রিল নেদারল্যান্ডসের জুইদ-হল্যান্ডের লাইডেনে জন্মগ্রহণ করেন। তার জন্মনাম নিনা কনসুয়েলো মদ ফক। তার পিতা ডার্ক ফক ছিলেন ওলন্দাজ ধ্রুপদী সঙ্গীত নির্দেশক এবং মাতা কনসুয়েলো ফ্লোয়ার্টন ছিলেন মার্কিন অভিনেত্রী ও গায়িকা। তার শিশু অবস্থায় তার পিতামাতার বিবাহবিচ্ছেদ হয়। তিনি তার মায়ের সাথে মার্কিন যুক্তরাষ্ট্রে চলে যান এবং নিউ ইয়র্ক সিটিতে স্থায়ীভাবে বসবাস করেন। ফাশ বেড়ে ওঠতে থাকলে তার মাতা তার শৈল্পিক প্রতিভায় উৎসাহ দেন। তিনি পিয়ানো বাজানো শিখেন এবং চিত্রাঙ্কন পছন্দ করতেন, কিন্তু অভিনয়ে সবচেয়ে বেশি আগ্রহী ছিলেন। লিংকন স্কুল থেকে পাস করার পর ফাশ আমেরিকান একাডেমি অব ড্রামাটিক আর্টসে ভর্তি হন এবং লি স্ট্রাসবার্গ ও স্টেলা অ্যাডলারের নিকট থেকে পদ্ধতিগত অভিনয়ের কৌশল লব্ধ করেন।
কর্মজীবন
ফাশ ১৯৫১ সালে ভিনসেন্ট মিনেলির সঙ্গীতধর্মী অ্যান আমেরিকান ইন প্যারিস চলচ্চিত্রে জিন কেলির বিপরীতে অভিনয় করেন। ছবিটি সেবছর শ্রেষ্ঠ চলচ্চিত্রের জন্য একাডেমি পুরস্কার অর্জন করে। পরের বছর তিনি স্ক্যারামশ (১৯৫২) চলচ্চিত্রে মারি অঁতোইনেত চরিত্রে অভিনয় করেন। ফাশ বোর্ডরুম নাট্যধর্মী রবার্ট ওয়াইজের এক্‌জিকিউটিভ সুয়িট (১৯৫৪) ছবিতে উইলিয়াম হোল্ডেন, ফ্রেড্রিক মার্চ ও বারবারা স্ট্যানউইকের সাথে অভিনয় করেন। তিনি তার কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সেসিল বি. ডামিলের দ্য টেন কমান্ডমেন্টস (১৯৫৬) চলচ্চিত্রে ফ্যারাউয়ের কন্যা বিথিয়া চরিত্রে অভিনয় করেন। তিনি শিশু মোজেসকে ঝোপের আড়ালে খুঁজে পান এবং তাকে তার সন্তান হিসেবে দত্তক নেন। ১৯৫৭ সালে ফাশ দ্য টেন কমান্ডমেন্টস ছবিতে তার কাজের জন্য আমেরিকান জিউইশ কংগ্রেসের ম্যারিল্যান্ড স্টেট কাউন্সিল থেকে একটি বিশেষ পুরস্কার লাভ করেন।
১৯৬০ সালে তিনি স্ট্যানলি কুবরিকের স্পার্টাকাস চলচ্চিত্রে কার্ক ডগলাস ও লরন্স অলিভিয়ের সাথে অভিনয় করেন। এতে তিনি বিনোদনের উদ্দেশ্যে গ্ল্যাডিয়েটরদের যুদ্ধের জন্য নির্বাচন করেন এমন এক নারী চরিত্রে অভিনয় করেন। পরের বছর তাকে এনিবিসির ধারাবাহিক দি আমেরিকান্স-এ অতিথি চরিত্রে দেখা যায়। ১৯৬৩ সালে তাকে এনবিসির ক্রীড়া অনুষ্ঠান ইওর ফার্স্ট ইম্প্রেশন-এ দেখা যায়। ১৯৬৪ সালে তিনি সিবিএসের নাট্যধর্মী ধারাবাহিক মিস্টার ব্রডওয়ে-এর "ম্যাগি, কুইন অব দ্য জাঙ্গল" পর্বে নাম ভূমিকায় অভিনয় করেন।
ব্যক্তিগত জীবন
ফাশ ক্যালিফোর্নিয়ার বেভারলি হিলসে বসবাস করতেন। তিনি তিনবার বিয়ে করেন। তিনি প্রথমবার জেমস লিপ্টনের সাথে বিবাহ বন্ধনে আবদ্ধ হন, যিনি পরবর্তী কালে ইনসাইড দি অ্যাক্টরস স্টুডিও-এর উপস্থাপক ছিলেন। তার দ্বিতীয় বিবাহ হয় ১৯৫৯ সালে ডেনিস ডি ব্রিটোর সাথে। তাদের এক সন্তান ডার্ক ডি ব্রিটো। ১৯৬৩ সালে ডেনিসের সাথে তার বিবাহবিচ্ছেদ ঘটে। ১৯৬৭ সালে তিনি মাইকেল ডিওয়েলের সাথে বিবাহ বন্ধনে আবদ্ধ হন। ১৯৯৩ সালে তাদের বিবাহবিচ্ছেদ ঘটে।
মৃত্যু
ফাশ ২০০৮ সালের ৫ই ডিসেম্বর ৮৪ বছর বয়সে রোনাল্ড রেগন ইউসিএলএ মেডিক্যাল সেন্টারে মৃত্যুবরণ করেন। তার একমাত্র পুত্র ডার্ক ডি ব্রিটো লস অ্যাঞ্জেলেস টাইমসকে জানান যে তিনি মায়েলোডিস্প্লাসিয়া রোগের আক্রান্ত হয়ে মারা যান। মৃত্যুর আগের দিন তিনি ইউএসসি স্কুল অব সিনেম্যাটিক আর্টসের শিক্ষাদানরত অবস্থায় অসুস্থ হয়ে পড়েন। ফাশের মরদেহ ক্যালিফোর্নিয়ার নেপচুন সোসাইটি অব শেরমান ওকসে দাহ করা হয় এবং তার ভস্ম তার পুত্রের কাছে হস্তান্তর করা হয়।
ইউলি চৌধুরি
উর্মিলা ইউলি চৌধুরি (৪ অক্টোবর ১৯২৩ - ২০ সেপ্টেম্বর ১৯৯৫) ছিলেন একজন ভারতীয় স্থপতি যিনি ২০ শতকের মাঝামাঝি সময় থেকে শেষ অবধি কাজ করেছিলেন। তিনি সাধারণ স্থাপত্য, ল্যান্ডস্কেপ স্থাপত্য এবং নকশা ক্ষেত্রে কাজ করেছিলেন। এছাড়াও তিনি একজন শিক্ষক এবং লেখিকা ছিলেন। তিনি ভারতে কর্মরত একজন অগ্রণী নারী স্থপতি ছিলেন। কিছু সূত্র থেকে জানা যায় যে তিনি এশিয়া মহাদেশেরও প্রথম নারী স্থপতি ছিলেন। শিক্ষাজীবন শেষ করে তিনি চণ্ডীগড় শহরের নকশা এবং নির্মাণ পরিকল্পনায় লে করবুসিয়ারের সাথে ঘনিষ্ঠ সহযোগিতায় কাজ করেছিলেন।
প্রথম জীবন এবং পরিবার
ইউলি চৌধুরি ১৯২৩ সালে উত্তরপ্রদেশের শাহজাহানপুরে জন্মগ্রহণ করেছিলেন। তিনি জাপানের কৌবে থেকে কেমব্রিজ স্কুল সার্টিফিকেট অর্জন করেছিলেন। তিনি সিডনি বিশ্ববিদ্যালয়ে স্থাপত্যবিদ্যা এবং সিডনির জুলিয়ান অ্যাশবোর্ন স্কুল অফ আর্টের কনজারভেটরি অফ মিউজিকে পড়াশোনা করেছিলেন। পাশাপশি তিনি নিউ জার্সির এঙ্গেলউড থেকে সিরামিকসেও একটি ডিগ্রি অর্জন করেছিলেন। তার বাবা ছিলেন একজন কূটনীতিক। তিনি পাঞ্জাব সরকারের উপদেষ্টা স্থপতি যুগল কিশোর চৌধুরির সাথে বিবাহবন্ধনে আবদ্ধ হয়েছিলেন।
মৃত্যু
ইউলি চৌধুরি ১৯৯৫ সালের ২০ সেপ্টেম্বর ভারতের চণ্ডীগড়ে মৃত্যুবরণ করেছেন। তিনি ছিলেন ভারতীয় স্থাপত্যের একজন অগ্রণী নারী।
পুরশুড়া
পুরশুড়া ভারতের পশ্চিমবঙ্গ রাজ্যের হুগলি জেলার আরামবাগ মহকুমার পুরশুড়া সমষ্টি উন্নয়ন ব্লকের অন্তর্গত একটি গ্রাম। এটি পুরশুড়া থানার অধীনস্থ।
ভূগোল
পুরশুড়া গ্রামটির অক্ষাংশ ও দ্রাঘিমাংশ যথাক্রমে ।
জনপরিসংখ্যান
২০১১ সালের জনগণনার তথ্য অনুযায়ী, পুরশুড়ার মোট জনসংখ্যা ৭,২২৫। এর মধ্যে ৩,৬৮১ জন (৫১ শতাংশ) পুরুষ ও ৩,৫৪৪ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৭৬৭। পুরশুড়ায় মোট সাক্ষর জনসংখ্যা ৫,৩৪১ (অন্যূন ছয় বছর বয়সীদের ৮২.৭০ শতাংশ)।
থানা
সমগ্র পুরশুড়া সমষ্টি উন্নয়ন ব্লক পুরশুড়া থানার এক্তিয়ারভুক্ত এলাকার মধ্যে পড়ে।
সমষ্টি উন্নয়ন ব্লকের সদর দফতর
পুরশুড়া সমষ্টি উন্নয়ন ব্লকের সদর দফতর পুরশুড়ায় অবস্থিত।
কাশ্মীরা পরদেশী
কাশ্মীরা পরদেশী (জন্ম: ৩ নভেম্বর ১৯৯৭) একজন ভারতীয় অভিনেত্রী, যিনি হিন্দি, মারাঠি, তামিল এবং তেলুগু চলচ্চিত্রে অভিনয় করে থাকেন।
ব্যক্তিগত জীবন
কাশ্মীরা'র মাতৃভাষা মারাঠি। তিনি পুনে'র সেন্ট অ্যানে'স স্কুল এবং বৃহন মহারাষ্ট্র কলেজে অধ্যয়ন করেছিলেন। কাশ্মীরা মুম্বইয়ের ন্যাশানাল ইনস্টিটিউট অব ফ্যাশন টেকনোলজিতে পোশাক নকশাকরণে পড়াশোনা করেছিলেন।
কর্মজীবন
কাশ্মীরা নর্তনাশালা (২০১৮)-এর মাধ্যমে চলচ্চিত্রে অভিষেকের পূর্বে বিভিন্ন বিজ্ঞাপনে কাজ করেছিলেন। অভিনয়ে তার দক্ষতার ফলস্বরূপ মিশন মঙ্গল-এ অভিনয় করার সুযোগ পান তিনি। রবি যাধবের রামপাট দিয়ে তিনি মারাঠি চলচ্চিত্রে অভিষেক করেছিলেন। পরিচালক সসি বিজ্ঞাপন এবং নর্তনাশালা-তে কাশ্মীরা'র অভিনয় দেখে তামিল চলচ্চিত্র শিবাপ্পু মঞ্জল পাচাই-এর জন্য চুক্তিবদ্ধ হয়েছিলেন। এই চরিত্রে নিজেকে প্রস্তুত করার জন্য পরদেশী একজন তামিল গৃহশিক্ষক নিয়োগ করেছিলেন। তিনি ববি সিংহের সাথে একটি তামিল চলচ্চিত্র এবং নিখিল কুমারের সাথে একটি কন্নড় চলচ্চিত্রে চুক্তিবদ্ধ হয়েছেন।
গৌরীনাথধাম রেলওয়ে স্টেশন
রেলওয়ে স্টেশন
রেলওয়ে স্টেশনটি ১৮ নং জাতীয় সড়কের পাশে অবস্থিত। স্টেশনটি সমুদ্রপৃষ্ঠ থেকে উঁচুতে অবস্থিত। স্টেশনটির একটিই প্ল্যাটফর্ম রয়েছে, ২০১৮ সালের মধ্য থেকে দুটি প্ল্যাটফর্ম করার কাজ অব্যাহত আছে। স্টেশনটির কোড হল GTD এবং এটি দক্ষিণ পূর্ব রেলের আদ্রা রেলওয়ে স্টেশনের আওতার অধীনে রয়েছে।
ইতিহাস
বিস্তৃত ন্যারোগেজ পুরুলিয়া-রাঁচি রেলওয়ে লাইনটি ১৯০৭ সালে খোলা হয়। রেলওয়েটির নাম দেওয়া হয়েছিল রাঁচি-পুরুলিয়া রেলওয়ে ও এটি বেঙ্গল নাগপুর রেলওয়ে দ্বারা পরিচালিত হত। ১৯৬২ সালে কলকাতা রাঁচি রেলওয়ে বিভাগ ও ১৯৯২ সালে পুরুলিয়া-কোটশিলা রেলওয়ে বিভাগ  বিস্তৃত ব্রডগেজ রেলওয়েতে রূপান্তরিত করা হয়।
বৈদ্যুতীকরণ
পুরুলিয়া-কোটশিলা রেলওয়ে বিভাগটির ১৯৯৮-৯৯ সালের মধ্যে বৈদ্যুতীকরণ করা হয়েছিল।
ইন্দোনেশিয়া-চেক প্রজাতন্ত্র সম্পর্ক
ইন্দোনেশিয়া-চেক প্রজাতন্ত্র সম্পর্ক, ইন্দোনেশিয়া এবং চেক প্রজাতন্ত্র এর মাঝে বিদ্যমান দ্বিপাক্ষিক সম্পর্ককে নির্দেশ করে। একই সাথে ইন্দোনেশিয়া এবং চেক প্রজাতন্ত্রের মধ্যে বিদ্যমান ঐতিহাসিক সম্পর্কের দিকটিকেও নির্দেশ করে। ১৯৫০ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যকার দ্বিপাক্ষিক ব্যবসা ও বাণিজ্য খাতের প্রসার এবং উন্নতির লক্ষ্যে, উভয় দেশই নিজেদের মধ্যকার সম্পর্ক আরও গভীর এবং জোরদার করার ব্যাপারে একমত হয়েছে। চেক প্রজাতন্ত্রের রাজধানী প্রাগ শহরে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায় চেক প্রজাতন্ত্রের একটি স্থায়ী দূতাবাস রয়েছে। ইন্দোনেশিয়ায় অবস্থিত চেক প্রজাতন্ত্রের এই দূতাবাসের নিকট, একই সাথে ব্রুনাই, পূর্ব তিমুর, সিঙ্গাপুর এবং আসিয়ান এর কূটনৈতিক বিষয়াবলী এবং কার্যক্রম এর দায়িত্ব ন্যস্ত রয়েছে। এছাড়াও বালি, মাকাসসার এবং সুরাবায়াতে অবস্থিত চেক প্রজাতন্ত্রের কনস্যুলেটের নিয়ন্ত্রণও এই দূতাবাসের নিকটেই রয়েছে।
ইতিহাস
চেকোস্লোভাকিয়া এবং ইন্দোনেশিয়ার মধ্যে ১৯৫০ সালে আনুষ্ঠানিকভাবে কূটনৈতিক সম্পর্ক স্থাপিত হলেও, এই দুই দেশের মধ্যকার সম্পর্ক আরও পূর্ব থেকেই বিদ্যমান ছিল। ১৯২৪ সালে, তৎকালীন ডাচ সাম্রাজ্যের উপনিবেশ ডাচ ইস্ট ইন্ডিজ এর রাজধানী বাটাভাতে (বর্তমান জাকার্তা) চেকোস্লোভাক সরকার একটি কনস্যুলেট স্থাপন করে। ১৯৪৮ সালে, ইন্দোনেশিয়া, প্রাগে, ইন্দোনেশিয়ান ইনফরমেশন সার্ভিস চালু করে। ১৯৫০ সালের ২ ফেব্রুয়ারি চেকোস্লোভাকিয়া, ইন্দোনেশিয়ার সার্বভৌমত্বকে স্বীকৃতি প্রদান করে। এরপর, ১৯৫০ সালের ৭ মার্চ চেকোস্লোভাকিয়া ইন্দোনেশিয়ায় কনস্যুলেট স্থাপন করে। ১৯৫৭ সালে এই কনস্যুলেটকে দূতাবাসে উন্নীত করা হয়।
১৯৬৫ সালে, ইন্দোনেশিয়ার কম্যুনিস্ট পার্টির একটি দল ইন্দোনেশিয়ায় অভ্যুত্থান প্রচেষ্টা চালায়।অভ্যুত্থান পরবর্তী সময়ে এই দল প্রাগে নির্বাসিত হিসেবে আশ্রয় গ্রহণ করে।
বাণিজ্য এবং বিনিয়োগ
২০১২ সালের জলাই মাসে, দুই দেশের মধ্যকার আমদানি ও রপ্তানি কার্যক্রমে সহায়তার জন্য, ইন্দোনেশিয়ার, ইন্দোনেশিয়া এক্সিম ব্যাংক এবং চেক প্রজাতন্ত্রের, চেক এক্সপোর্ট ব্যাংক অর্থনৈতিক সমন্বয়ের ব্যাপারে একটি সমঝোতা স্মারক সাক্ষর করে। ২০১১ সালে, দুই দেশের মধ্যকার বাণিজ্যের মোট পরিমাণ ছিল ৫০০ মিলিয়ন (৫০ কোটি) মার্কিন ডলারের। চেক প্রজাতন্ত্রে, ইন্দোনেশিয়ার রপ্তানি পণ্যের মধ্যে উল্লেখযোগ্য হল, টেক্সটাইল এবং গার্মেন্টস, জুতা, রাবার এবং রাবারজাত পণ্য। অপরদিকে, ইন্দোনেশিয়ায়, চেক প্রজাতন্ত্রের উল্লেখযোগ্য রপ্তানি পণ্য হল, যন্ত্রপাতি, রাসায়নিক দ্রব্য, শক্তি উৎপাদনের যন্ত্রপাতি, ইলেকট্রিক্যাল যন্ত্রপাতি, টেলিযোগাযোগের যন্ত্রপাতি, টেক্সটাইল এবং ভারী যন্ত্রপাতি।
ভারতীয় বিজ্ঞান শিক্ষা ও গবেষণা সংস্থান (পুণে)
ভারতীয় বিজ্ঞান শিক্ষা ও গবেষণা সংস্থা, পুণে (Indian Institute of Science Education and Research, Pune; IISER-P) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি ভারতীয় অধিরাজ্যের রাজ্য মহারাষ্ট্রের পুণেতে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।
কুমোর
thumb|কুমোরের হাতে তৈরি হচ্ছে মাটির পাত্র কুম্ভকার বা কুমোর একটি পেশা। এই পেশার মানুষ মৃৎশিল্পী - মাটি দিয়ে নানা রকম পাত্র, খেলনা, মূর্তি ইত্যাদি তৈরি করে। কুম্ভকার শব্দটির অর্থই হল কুম্ভ অর্থাৎ কলসি গড়ে যে শিল্পী। কুমোররা মিলে যে পাড়ায় থাকে তাকে বলে কুমোরপাড়া বা কুমোরটুলি। কুমোররা গোল আকৃতির জিনিস বানাবার জন্যে একটি ঘুরন্ত চাকা ব্যবহার করে। এটাকে চলতি কথায় 'চাক' বলে।
অবমূল্যায়ন
অতীতে আমাদের সমাজে মাটির তৈরি বাসন থেকে আরম্ভ করে প্রদীপ ইত্যাদি বিভিন্ন ঘরকন্নার জিনিস ব্যবহৃত হোত। কিন্তু দিন বদলের সঙ্গে সঙ্গে ধাতুর তৈরি বাসনপত্র ব্যবহার হতে শুরু করার পর মাটির জিনিসের কদর ক্রমশ কমতে থাকে। উদাহরণ স্বরূপ, বর্তমানে আলোর উৎসব দীপাবলিতে মাটির প্রদীপের জায়গা নিয়েছে টুনি বাল্ব অর্থাৎ বিজলি বাতি। এর ফলে সেই চিরাচরিত মাটির প্রদীপ প্রস্তুতকারী কুমোরদের অবস্থা আজ খুবই শোচনীয়। দু-চার জন কুমোর বাপ-ঠাকুরদার পুরোনো পেশা আঁকড়ে পড়ে থাকেলও নবীন কুমোর সমাজ আজ অন্য পেশার দিকেই পা বাড়াতে বাধ্য হচ্ছেন।
কিরীদাম (২০০৭-এর চলচ্চিত্র)
কিরীদাম (கிரீடம்) হচ্ছে ২০০৭ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন এ. এল. বিজয়, বিজয় পরিচালিত এটিই ছিলো প্রথম চলচ্চিত্র। চলচ্চিত্রটির কাহিনী বিজয় ১৯৮৯ সালের একই নামের একটি মালয়ালম চলচ্চিত্র থেকে নিয়েছিলেন। এই চলচ্চিত্রটিতে নায়ক-নায়িকা ছিলেন অজিত কুমার এবং তৃষা কৃষ্ণন, এছাড়াও ছিলেন রাজকিরণ, সারান্য পোনভান্নান, বিবেক, অজয় এবং সান্ত্বনম। জি. ভি. প্রকাশ কুমার ছিলেন চলচ্চিত্রটির সঙ্গীত পরিচালক, চিত্রগ্রহণের দায়িত্বে ছিলেন তিরু। ২০০৭ সালের ২০শে জুলাই চলচ্চিত্রটি মুক্তি পায় এবং মোটামুটি ব্যবসাসফলতা অর্জন করে। এই চলচ্চিত্রটির তেলুগু সংস্করণের (অনুবাদ করা) নাম ছিলো 'পূর্ণ মার্কেট'।
প্রযোজনা
২০০৬ সালের সেপ্টেম্বর মাসে চলচ্চিত্রটি নির্মাণের ঘোষণা দেওয়া হয়, প্রযোজক বালাজি এবং অভিনেতা অজিত কুমার এই ঘোষণা দেন, চলচ্চিত্রটি মুম্বাই-ভিত্তিক প্রযোজনা প্রতিষ্ঠান এ্যাডল্যাবস প্রযোজনা করবে (সহ-প্রযোজনা) বলে সিদ্ধান্ত হয়। বিজয়, যিনি ছিলেন পরিচালক প্রিয়দর্শনের একজন সহকারী তিনি এই চলচ্চিত্রতের মাধ্যমে প্রথম পরিচালনা শুরু করেন, ১৯৮৯ সালে মুক্তিপ্রাপ্ত মালয়ালম চলচ্চিত্র কিরীদামের পুনঃনির্মাণ ছিলো এই তামিল কিরীদাম চলচ্চিত্রটি, যেটির পরিচালক ছিলেন সিবি মালায়িল; তামিল চলচ্চিত্রটিতে অজিত কুমার এবং তৃষা কৃষ্ণনকে নায়ক- নায়িকা হিসেবে নেওয়ার সিদ্ধান্ত নেন পরিচালক বিজয় নিজেই। বিজয় এই চলচ্চিত্রটির কাহিনী সম্পর্কে বলেছিলেন যে, "মালয়ালম কিরীদামের প্রায় পুরোটুকুই আমি এই তামিল চলচ্চিত্রে দেখিয়েছি"।  বিজয় আগে চলচ্চিত্রটির নাম 'মাগুড়াম' রাখতে চাইলেও পরে মালয়ালম চলচ্চিত্রটির সঙ্গে মিলিয়ে একই নাম রাখেন।
শিমুল জাভেরি কাদরি
তিনি প্রাকৃতিক উপাদান, সূর্যালোক, বায়ু, প্রাকৃতিক উপকরণ এবং সাংস্কৃতিক প্রসঙ্গ ব্যবহার করে প্রকৃতির সাথে সামঞ্জস্য রেখে ভবনের নকশা করেন। তার প্রকল্পগুলোর মধ্যে রয়েছে জাদুঘর, হোটেল, অফিস ও শিল্পভবন, শিক্ষা প্রতিষ্ঠান এবং বাংলো।
জীবনী
শিমুল কাদরি মুম্বইয়ের একাডেমি অফ আর্কিটেকচার থেকে স্থাপত্যবিদ্যাএবং মিশিগান অ্যান আরবার বিশ্ববিদ্যালয় থেকে নগর পরিকল্পনা নিয়ে পড়াশোনা করেছেন। ১৯৯০ সালে মার্কিন যুক্তরাষ্ট্র থেকে ভারতে ফিরে আসার পর তিনি এসজেকে আর্কিটেক্টস প্রতিষ্ঠা করেছিলেন।
লায়লা আলী
লায়লা আলী (জন্মঃ ৩০ ডিসেম্বর, ১৯৭৭) একজন আমেরিকান নারী বক্সার। যিনি কখনো কোন লড়াইয়ে পরাজিত হোন নাই। প্রয়াত হেভি ওয়েট চ্যাম্পিয়ন মোহাম্মদ আলীর তৃতীয় স্ত্রী ভেরোনিকার সন্তান তিনি। লায়লা তার বাবার নয় সন্তানের মধ্যে অষ্টম ও কনিষ্ঠ মেয়ে।
প্রাথমিক জীবন
লায়লা আলী ১৯৭৭ সালের ৩০ ডিসেম্বর ফ্লোরিডার মিয়ামি বিচে জন্মগ্রহণ করেন। তিনি প্রয়াত হেভি ওয়েট চ্যাম্পিয়ন মোহাম্মদ আলীর তৃতীয় স্ত্রী ভেরোনিকার ঘরে জন্মগ্রহণ করেন তিনি। যখন তার বয়স ৮ বছর তখন তার বাবা-মায়ের বিচ্ছেদ ঘটে। প্রথম দিকে তিনি সেলুন ব্যবসায় মনোনিবেশ করেছিলেন। কিন্তু পরবর্তীতে বাবার পদাঙ্কও অনুসরণ করে তিনি বক্সিংয়ে পা রাখেন।
লেওমাডিয়া (প্রাকৃতিক উপগ্রহ)
লেওমাডিয়া (ইংরেজি: Laomedeia, ) বা নেপচুন ১২ (ইংরেজি: Neptune XII) হল নেপচুন গ্রহের একতি অগ্রমুখী অনিয়মিত প্রাকৃতিক উপগ্রহ। ২০০২ সালের ১৩ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একতি দল এই উপগ্রহটি আবিষ্কার করেন। ২০০৭ সালের ৩ ফেব্রুয়ারি আনুষ্ঠানিকভাবে এটির নামকরণের আগে এটি পরিচিত ছিল এস/২০০২ এন ৩ (ইংরেজি: S/2002 N 3)। লেওমাডিয়া প্রায় ২৩,৫৭১,০০০ কিলোমিটার দূর থেকে নেপচুনকে প্রদক্ষিণ করছে এবং এর ব্যাস প্রায় ৪২ কিলোমিটার (অ্যালবেডোর আনুমানিক পরিমাপ ০.০৪)। গ্রিক পুরাণের ৫০ জন নিরিডের অন্যতম লেওমাডিয়ার নামানুসারে এই উপগ্রহটির নামকরণ করা হয়েছে।
আনোয়ারা সৈয়দ হক
আনোয়ারা সৈয়দ হক (জন্ম ৫ নভেম্বর, ১৯৪০) হলেন একজন খ্যাতনামা বাংলাদেশী মনোরোগ বিশেষজ্ঞ, অধ্যাপক ও কথাসাহিত্যিক। তিনি বেশ কিছু গল্প, উপন্যাস, প্রবন্ধ ও শিশুসাহিত্য রচনা করেছেন। একজন মনোরোগ বিশেষজ্ঞ হিসেবে তার রচনায় মনস্তাত্ত্বিক দিকগুলো তুলে ধরেছেন। উপন্যাসে অবদানের জন্য তিনি ২০১০ সালে বাংলা একাডেমি পুরস্কার লাভ করেন। বাংলা ভাষা ও সাহিত্যে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে। পারিবারিক জীবনে তিনি সব্যসাচী লেখক সৈয়দ শামসুল হকের সহধর্মিণী ছিলেন। এছাড়াও তিনি অনুসন্ধান কমিটি, ২০২২-এর সদস্য।
প্রাথমিক জীবন
আনোয়ারা ১৯৪০ সালের ৫ নভেম্বর তৎকালীন ব্রিটিশ ভারতের (বর্তমান বাংলাদেশ) যশোর জেলার চুড়িপট্টি গ্রামে এক মুসলমান পরিবারে জন্মগ্রহণ করেন। তার বাবা গোলাম রফিউদ্দিন চৌধুরী ছিলেন একজন ব্যবসায়ী ও মা আছিয়া খাতুন একজন গৃহিণী। তার বাবা খুবই ধার্মিক মানুষ ছিলেন। তাকে ছোটবেলায় কঠিন পর্দা ও অন্যান্য ইসলামী শরিয়ত মেনে চলতে হতো। তার শৈশব ও কৈশোর কাটে যশোরে।
শিক্ষাজীবন
আনোয়ারার পাঠদানের হাতেখড়ি হয় মায়ের কাছে। চুড়িপট্টির মোহনগঞ্জ প্রাথমিক বিদ্যালয় থেকে প্রাথমিক শিক্ষা সম্পন্ন করেন। মধুসূদন তারাপ্রসন্ন উচ্চ বিদ্যালয় থেকে ম্যাট্রিক ও ১৯৫৮ সালে মাইকেল মধুসূদন দত্ত স্কুল ও কলেজ থেকে আইএসসি পাস করেন। কলেজ গ্রন্থাগারে প্রচুর বই থাকলেও তিনি তা অধ্যয়নের সুযোগ পান নি। সে সময়ে শিক্ষার্থীরা শুধু পাঠ্যবই পড়ারই সুযোগ পেত। তাই মাঝে মাঝে উপন্যাস, ম্যাগাজিন ও অন্যান্য সাহিত্য পেলে তারা নিজেদের ধন্য মনে করত। ১৯৫৯ সালে আনোয়ারা ঢাকা মেডিকেল কলেজে ভর্তি হন। তিনি ইংরেজি সাহিত্যে পড়তে চাইলেও তার বাবার আগ্রহে তাকে মেডিকেলে ভর্তি হতে হয়। ১৯৬৫ সালে তিনি এমবিবিএস পাস করেন। পরে ১৯৭৩ সালে উচ্চ শিক্ষার জন্য লন্ডন যান। তিনি সেখান থেকে ১৯৮২ সালে মনোবিজ্ঞানে এমআরসিপি ডিগ্রী লাভ করে দেশে ফিরে আসেন।
কর্মজীবন
এমবিবিএস পাস করার পর তিনি তৎকালীন পাকিস্তান বিমান বাহিনী মেডিকেল কোরে লেফটেন্যান্ট পদে যোগদান করেন। ১৯৭১ সালে বাংলাদেশের স্বাধীনতা যুদ্ধ চলাকালীন সম্পূর্ণ নয় মাস তিনি পাকিস্তান বিমান বাহিনীতে কর্মরত ছিলেন। ঢাকা এয়ারবেসের মেডিক্যাল সেন্টারে তিনি চিকিৎসা করেছেন সৈনিকদের এবং তাদের স্ত্রী-পুত্র-কন্যাদের। ১৯৭৩ সালে তিনি বিমানবাহিনীর চাকরি থেকে ইস্তফা দিয়ে লন্ডন চলে যান এবং সেখানে কয়েকটি হাসপাতালের চিকিৎসক হিসেবে দায়িত্ব পালন করেন। লন্ডন থেকে উচ্চতর ডিগ্রী নিয়ে দেশে এসে ১৯৮৪ সালে ঢাকা মেডিকেল কলেজে মনোরোগ বিভাগে সহকারী অধ্যাপক হিসেবে যোগ দেন। ১৯৮৯ সাল থেকে ১৯৯২ সাল পর্যন্ত তিনি জাতীয় মাদকাসক্তি নিরময় কেন্দ্রের পরিচালকের দায়িত্ব পালন করেন। পরে ১৯৯৩ সাল থেকে ১৯৯৮ সাল পর্যন্ত ছিলেন ঢাকার মানসিক স্বাস্থ্য ইনস্টিটিউটের পরিচালক ও অধ্যাপক। ১৯৯৮ সালে ঢাকা মেডিকেল কলেজ থেকে অবসর নেন। ১৯৯৯ সাল থেকে ২০০৫ সাল পর্যন্ত যুক্তরাজ্য ও স্কটল্যান্ডের বিভিন্ন হাসপাতালে মনোরোগ বিশেষজ্ঞ হিসেবে দায়িত্ব পালন করেন। ২০০৬ সাল থেকে তিনি ঢাকার বারডেম হাসপাতালের মনোরোগ বিভাগের অধ্যাপক ও বিশেষজ্ঞ হিসেবে কর্মরত আছেন।
সাহিত্যিক জীবন
আনোয়ারার প্রথম ছোটগল্প পরিবর্তন ১৯৫৪ সালে দৈনিক সংবাদে প্রকাশিত হয়। ১৯৫৫ সাল থেকে ১৯৫৭ সাল পর্যন্ত তিনি নিয়মিত দৈনিক ইত্তেফাকের কচি কাঁচার আসরে লিখতেন। মাইকেল মধুসূদন কলেজে পড়াকালীন দৈনিক আজাদ, মাসিক মোহাম্মদী ও গুলিস্তা পত্রিকায় তার লেখা গল্প, কবিতা প্রকাশিত হত। গুলিস্তা পত্রিকায় লিখে তিনি পুরষ্কৃতও হয়েছেন। ঢাকা মেডিকেল কলেজে পড়াকালীন লেখালেখির পাশাপাশি তিনি কলেজের বিভিন্ন সাংস্কৃতিক কর্মকান্ডের সাথে জড়িয়ে পড়েন। এই সময়ে ঢাকা থেকে প্রকাশিত প্রথম শ্রেণীর পত্র-পত্রিকা ও বিভিন্ন মেডিকেল জার্নালে তার লেখা ছাপা হত। তার প্রথম উপন্যাস ১৯৬৮ সালে সচিত্র সন্ধানীতে প্রকাশিত হয়। তার সেই প্রেম সেই সময় ও বাজিকর উপন্যাসে সাধারন মানুষের দুঃখ-দুর্দশা ও আশা-আকাঙ্ক্ষার কথা বর্ণিত হয়েছে। নরক ও ফুলের কাহিনী উপন্যাসে লিখেছেন তার ছেলেবেলার কথা। বাড়ি ও বণিতা উপন্যাসে চিত্রায়িত হয়েছে মধ্যবিত্ত পরিবারের সামাজিক সমস্যা। উপন্যাস ছাড়া তিনি শিশুদের জন্য সাহিত্য রচনা করেছেন। ১৯৭৭ সালে ছানার নানার বাড়ি, বাবার সাথে ছানা (১৯৮৬), ছানা এবং মুক্তিযুদ্ধ (১৯৮৭), ১৯৯০ সালে তৃপ্তি, আবেদ হোসেনের জোৎস্না দেখা, ১৯৯২ সালে হাতছানি, আগুনের চমক এবং মুক্তিযোদ্ধার মা নামক শিশুতোষ গল্প ও উপন্যাসগুলি প্রকাশিত হয়।
পারিবারিক জীবন
আনোয়ারা ১৯৬২-৬৩ সালের দিকে সৈয়দ শামসুল হকের অনুপম দিন, শীত বিকেল, সম্রাটের ছবি, এক মহিলার ছবি, দেয়ালের দেশ পড়ে তার সাথে দেখা করার চেষ্টা করেন। তিন পয়সার জোসনা গল্পটি পড়ার পর তিনি সৈয়দ হককে চিঠি লিখেন। সৈয়দ হক এক মাস পর সেই চিঠির জবাব দেন। এরপর প্রতিনিয়তই তারা চিঠির মাধ্যমে যোগাযোগ করতে থাকেন। একদিন সৈয়দ হক তাকে ঢাকার গুলিস্তান সিনেমা হলের চিন-চাও রেস্তোরায় দেখা করতে বলেন। প্রথম সাক্ষাতে সৈয়দ হক তাকে উদ্দেশ্য করে একটি কবিতা লিখেন। তাদের মধ্যে প্রেমের সম্পর্ক গড়ে ওঠে। তখন তারা ব্রিটিশ কাউন্সিলসহ অন্যান্য সাংস্কৃতিক কর্মকাণ্ডে লিপ্ত হন। ১৯৬৫ সালের ১৯ নভেম্বর তিনি সৈয়দ হকের সাথে বিবাহবন্ধনে আবদ্ধ হন। সৈয়দ হক ২০১৬ সালের ২৭ সেপ্টেম্বর ফুসফুসের কর্কটরোগ আক্রান্ত হয়ে মৃত্যুবরণ করেন। এই দম্পতির দুই সন্তান। মেয়ে বিদিতা সৈয়দ হক একটি ইংরেজি মাধ্যম স্কুলের শিক্ষক। ছেলে দ্বিতীয় সৈয়দ হক একজন আইটি বিশেষজ্ঞ, গল্পকার ও গীতিকার। তিনি যুক্তরাজ্যের রিচমন্ড বিশ্ববিদ্যালয় থেকে ইন্টারন্যাশনাল ফিনান্সিয়াল ম্যানেজমেন্ট বিষয়ে এমবিএ পাস করেন।
গ্রন্থতালিকা
ছোটগল্প
উপন্যাস
কাব্যগ্রন্থ
প্রবন্ধ
শিশুসাহিত্য
অনুবাদ
স্মৃতিকথা
ভ্রমণকাহিনী
শিধলকুড়া ইউনিয়ন
শিধলকুড়া ইউনিয়ন বাংলাদেশের ঢাকা বিভাগের শরীয়তপুর জেলার ডামুড্যা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
দ্য বেলা টুইন্স
দ্য বেলা টুইন্স হলো ডাব্লিউডাব্লিউই-এর সাথে চুক্তিবদ্ধ একটি পেশাদারি যমজ-বোনের দ্বারা গঠিত কুস্তি দল; যাদের নাম যথাক্রমে: ব্রিয়ানা মনিক ড্যানিয়েলসন (জন্মনাম গার্সিয়া-কোলাস) এবং স্টেফানি নিকোল গার্সিয়া-কোলাস। এরা আমেরিকান যমজ মডেল, অভিনেত্রী ও পেশাদার কুস্তিগীর। তারা বর্তমানে ডাব্লিউডাব্লিউই-এর সাথে চুক্তিবদ্ধ। যমজবৃন্দ একটি পেশাদারি কুস্তি দল যাদের আলাদাভাবে বলা হয় ব্রি বেলা ও নিকি বেলা এবং একত্রে বলা হয় বেলা টুইন্স। তারা দুজনই প্রাক্তন ডব্লিউডব্লিউই ডিভাস চ্যাম্পিয়ন।
পোর্টসমাথ
পোর্টসমাথ যুক্তরাজ্যের দক্ষিণ উপকূলে অবস্থিত হ্যাম্পশায়ার কাউন্টির দ্বিতীয় বৃহত্তম শহর। পোর্টসমাথ যুক্তরাজ্যের একমাত্র দ্বীপ শহর হিসেবে পরিচিত; মূলত পোর্ট সি দ্বীপে অবস্থিত। শহরটি লন্ডন থেকে ১০৩ কিলোমিটার দক্ষিণ পশ্চিম দিকে এবং সাউদাম্পটন থেকে ১৯ কিলোমিটার দক্ষিণ প্রবে অবস্থিত। এটিকে প্রায়শ পম্পেই নামে ডাকা হয়।
মন্ত্রিপরিষদ বিভাগ
মন্ত্রিপরিষদ বিভাগ (বাংলাদেশ মন্ত্রিপরিষদ বিভাগ) বাংলাদেশ সরকারের প্রশাসনের জন্য দায়িত্বপ্রাপ্ত এবং বাংলাদেশ মন্ত্রিপরিষদের এর নমনীয় কার্যাবলী পরিচালনা করে মন্ত্রিপরিষদ বিভাগ। সরকার মন্ত্রণালয়/বিভাগের মধ্যে পার্থক্যকে বিশৃঙ্খলা ও আন্তঃসম্পর্কীয় সমন্বয় নিশ্চিত করার মাধ্যমে সচিবের স্থায়ী/আডহক কমিটিসমূহের মাধ্যমে গঠনমূলক সিদ্ধান্ত গ্রহণে সরকারকে সিদ্ধান্তে সহায়তা করে। মন্ত্রিপরিষদ সচিব মন্ত্রিপরিষদ বিভাগের আনুষ্ঠানিক প্রধান। পদমানক্রমে তার পদমর্যাদা সংসদ সদস্য এবং তিন বাহিনী প্রধানদের উপরে।
ইতিহাস
১৯৭২ সালে বাংলাদেশ সরকারকে সাচিবিক সহায়তা প্রদানের জন্য মন্ত্রিপরিষদ মন্ত্রণালয় গঠিত হয়। ১৯৮৫ সালের পর এটি রাষ্ট্রপতির কার্যালয়ের অধীনে অনুষ্ঠিত হয়। ১৯৯১ সালের পর সংসদের আইন দ্বারা সরকার রাষ্ট্রপতি সরকার বিলুপ্ত হয়ে যায় এবং ১৯৯১ সালের অক্টোবরে পূর্ণাঙ্গ প্রশাসন হিসাবে মন্ত্রিপরিষদ বিভাগ গঠিত হয়।
স্টকার্ড চ্যানিং
স্টকার্ড চ্যানিং (Stockard Channing; জন্ম: সুজান অ্যান্টোনিয়া উইলিয়ামস স্টকার্ড, ১৩ ফেব্রুয়ারি ১৯৪৪) হলেন একজন মার্কিন অভিনেত্রী। তিনি গ্রিজ (১৯৭৮) চলচ্চিত্রে বেটি রিজ্জো এবং এনবিসি টেলিভিশনের ধারাবাহিক দ্য ওয়েস্ট উইং (১৯৯৯-২০০৬)-এ লেডি অ্যাবি বার্টলেট চরিত্রে অভিনয় করে খ্যাতি অর্জন করেন। তিনি সিক্স ডিগ্রিজ অব সেপারেশন-এর মঞ্চ ও চলচ্চিত্র সংস্করণে ওইসা কিট্রেজ চরিত্রে অভিনয় করে শ্রেষ্ঠ অভিনেত্রী বিভাগে টনি পুরস্কার এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন।
তিনি ১৩ বার প্রাইমটাইম এমি পুরস্কার ও সাতবার টনি পুরস্কারের মনোনয়ন লাভ করেন। তিনি ১৯৮৫ সালে ব্রডওয়ে মঞ্চে আ ডে ইন দ্য ডেথ অব জো এগ নাটকে অভিনয় করে শ্রেষ্ঠ অভিনেত্রী বিভাগে টনি পুরস্কার অর্জন করেন এবং দ্য ওয়েস্ট উইং ও দ্য ম্যাথু শেপার্ড স্টোরি-এ অভিনয়ের জন্য ২০০২ সালে দুটি প্রাইমটাইম এমি অর্জন করেন। এছাড়া তিনি ২০০৪ সালে জ্যাক ধারাবাহিকে অভিনয় করে একটি ডেটাইম এমি পুরস্কার অর্জন করেন।
প্রারম্ভিক জীবন
চ্যানিং ১৯৪৪ সালের ১৩ই ফেব্রুয়ারি নিউ ইয়র্ক সিটির ম্যানহাটনে জন্মগ্রহণ করেন। তার মাতা ম্যারি অ্যালিস (জন্মনাম: ইংলিশ; ১৯১০-২০০৭) ব্রুকলিনে আইরিশ ক্যাথলিক পরিবারে জন্মগ্রহণ করেছিলেন। তার পিতা লেস্টার ন্যাপিয়ার স্টকার্ড (মৃ. ১৯৬০) শিপিং ব্যবসায়ের সাথে জড়িত ছিলেন। তার বোন লেসলি স্টকার্ড স্মিথ ফ্লোরিডার পাম বিচের সাবেক নগরপ্রধান ছিলেন। চ্যানিং আপার ইস্ট সাইডে বেড়ে ওঠেন। তিনি নিউ ইয়র্ক সিটির এইচবি স্টুডিও থেকে অভিনয়ের প্রশিক্ষণ গ্রহণ করেন।
মানব যৌনাচার
থাম্ব|যৌনাচারের একটি চিত্র মানব যৌনাচার বা মানব যৌন-কর্মকাণ্ড দৈহিক সম্পর্কের একটি প্রাকৃতিক রুপমাত্র। জৈবিক পুনরুৎপাদন (মানব প্রজনন), আত্মিক সীমাতিক্রমী, আকর্ষণের বহিঃপ্রকাশ অথবা আনন্দ এবং সুখ লাভ প্রভৃতি যে কোন কারণেই এটি হয়ে থাকে। কামবাসনা মানবীয় আচারের একটি মৌলিক চালিকাশক্তি যা জন্মসূত্রেই প্রতিটি মানবের মাঝে বিদ্ধ থাকে। যৌনকার্যে অংশগ্রহণকারী প্রতিটি প্রাণীরই যৌনতার একটি নির্দিষ্ট সীমা রয়েছে যা সম্পর্কের ভিত রচনা করে এবং এই সীমা নির্ধারণ করে তার সমাজব্যবস্থা এবং আইন।
ইয়াসির আরাফাত
মুহাম্মদ আবদেল রহমান আব্দেল রউফ আরাফাত আল-কুদওয়া আল-হুসেইনী (, ; محمد ياسر عبد الرحمن عبد الرؤوف عرفات القدوة الحسيني; জন্ম: আগস্ট ২৪, ১৯২৯ – মৃত্যু: নভেম্বর ১১, ২০০৪), প্রচলিত নাম ইয়াসির আরাফাত, ছিলেন একজন ফিলিস্তিনী নেতা।
জন্ম ও শিক্ষাজীবন
আরাফাত মিশরের কায়রোতে জন্মগ্রহণ করেন।
রাজনৈতিক জীবন
১৯৬০ ও ৭০-এর দশকে আরাফাতের ফাতাহ দল জর্ডানের সাথে মতপার্থক্যজনিত কারণে গৃহযুদ্ধে জড়িয়ে পড়ে, যার ফলে আরাফাত বিতর্কিত হয়ে পড়েন। জর্ডান থেকে বিতাড়িত হয়ে তিনি লেবাননে অবস্থান নেন, যেখানে তিনি ও তার ফাতাহ দল ইসরাইলের ১৯৭৮ ও ১৯৮২ সালের আগ্রাসন ও আক্রমণের শিকার হন। দল-মত-নির্বিশেষে ফিলিস্তিনী জনগোষ্ঠীর অধিকাংশ মানুষ আরাফাতকে বীর মুক্তিযোদ্ধা এবং ফিলিস্তিনীদের স্বাধীনতা সংগ্রামের প্রতীক হিসাবে সম্মান করে থাকে। তবে অনেক ইসরাইলী তাকে সন্ত্রাসবাদী হিসাবে অভিহিত করে থাকে।
জীবনের শেষভাগে আরাফাত ইসরাইলী সরকারের সাথে কয়েক দফায় শান্তি আলোচনা শুরু করেন। ১৯৯১ সালের মাদ্রিদ সম্মেলন, ১৯৯৩ সালের অসলো চুক্তি এবং ২০০০ সালের ক্যাম্প ডেভিড সম্মেলন এর মাধ্যমে আরাফাত ইসরাইলীদের সাথে কয়েক দশকের সংঘাতের অবসান ঘটানোর প্রয়াস নেন। ইসরাইলীদের সাথে এই সমঝোতা স্থাপনের জন্য আরাফাতের রাজনৈতিক প্রতিপক্ষ তার নতজানু নীতির তীব্র নিন্দা করে। ১৯৯৪ সালে আরাফাত অসলো শান্তি চুক্তির জন্য আইজাক রবিন ও শিমন পেরেজ এর সাথে একত্রে নোবেল শান্তি পুরস্কার লাভ করেন। কিন্তু একই সময়ে হামাস ও অন্যান্য সংগঠনের উত্থান ঘটে, যারা ফাতাহ ও আরাফাতের ক্ষমতার ভিত্তি দুর্বল করে দিয়ে ফিলিস্তিনের বিভিন্ন এলাকায় রাজনৈতিক ক্ষমতা দখল করে নেয়।
পুরস্কার ও সম্মাননা
১৯৯৪ সালে ঐতিহাসিক অসলো চুক্তি স্বাক্ষরের পর আইজাক রবিন, শিমন পেরেজ ও ফিলিস্তিনের অবিসংবাদিত নেতা ইয়াসির আরাফাত যৌথভাবে শান্তিতে নোবেল পুরস্কার লাভ করেন।
অসুস্থতা ও মৃত্যু
তেজস্ক্রিয় পদার্থ প্রয়োগে ফিলিস্তিনি মুক্তি আন্দোলনের নেতা ইয়াসির আরাফাতের মৃত্যু হতে পারে, বলছে সুইস গবেষকরা। সুইজারল্যান্ডের বিজ্ঞানীরা বলছেন তারা ইয়াসির আরাফাতের দেহাবশেষ-এর গবেষণার পর তার হাড়ে বিষাক্ত পোলোনিয়ামের সন্ধান পেয়েছেন।প্যারিসের একটি হাসপাতালে ২০০৪ সালের ১১ই নভেম্বর মারা যান ইয়াসির আরাফাত। তখন মৃত্যুর কারণ হিসেবে বলা হয়েছিল তার মস্তিষ্কে রক্তক্ষরণ হয়েছিল। কিন্তু তাকে হত্যা করা হয়েছে এমন বিতর্ক বেশ কিছুদিন যাবত চলে আসছিল। বিষপ্রয়োগে তাকে হত্যা করা হয়ে থাকতে পারে এমন সন্দেহ ওঠায় মৃত্যুর প্রায় আট বছর পর ইয়াসির আরাফাতের দেহাবশেষ কবর থেকে গত বছর (২০১২) তোলা হয়েছে। এক বছর তাতে গবেষণার পর সুইস বিজ্ঞানী বলছেন তার হাড়ে যে পরিমাণ পোলিনিয়াম নামে একটি তেজস্ক্রিয় পদার্থ পাওয়া গেছে তা মানবদেহের স্বাভাবিক মাত্রার চেয়ে ১৮ গুন বেশি। এখন নতুন করে তাই আবার বিতর্কের সূত্রপাত।
অপটিক্যাল ফাইবার
thumb|right|200px|একগুচ্ছ অপটিক্যাল ফাইবার। তত্ত্বীয়গতভাবে, উন্নত প্রযুক্তি যেমন [[DWDM ব্যবহারের ফলে তৈরি ছবির অল্প অপটিক্যাল ফাইবারগুলো সারা পৃথিবীতে বর্তমানে যত ডাটা ট্রান্সমিশন হয় তার সবগুলোর সমষ্টিগত ব্যান্ডউইডথ প্রদানে সক্ষম (~১০০ টেরাবিট প্রতি সেকেন্ডে প্রতি ফাইবারে )]]
অপটিক্যাল ফাইবার দিয়ে লম্বা দুরত্বে অনেক কম সময়ে বিপুল পরিমাণ তথ্য পরিবহন করা যায়। অপটিক্যাল ফাইবারের আরো অনেক সুবিধার মধ্যে উল্লেখযোগ্য হলো- এই ব্যবস্থায় তথ্য পরিবহনে তথ্য ক্ষয় কম হয়, তড়িৎ-চুম্বকীয় প্রভাব থেকে মুক্ত ইত্যাদি।
অপটিকাল ফাইবারগুলি সাধারণত স্বচ্ছ আবরণ দ্বারা পরিবেষ্টিত একটি নিম্ন সূচক সহ একটি কোর অন্তর্ভুক্ত করে। মোট অভ্যন্তরীণ প্রতিবিম্বের ঘটনা দ্বারা আলোককে মূল অংশে রাখা হয় যা ফাইবারকে ওয়েভগাইড হিসাবে কাজ করে [অনেকগুলি প্রচারের পথ বা ট্রান্সভার্স মোডগুলিকে সমর্থনকারী ফাইবারগুলিকে মাল্টি-মোড ফাইবার বলা হয়, অন্যদিকে যারা একক মোডকে সমর্থন করে তাদের একক মোড ফাইবার (এসএমএফ) বলা হয়। মাল্টি-মোড ফাইবারগুলির সাধারণত একটি বৃহত্তর মূল ব্যাস থাকে  এবং স্বল্প-দূরত্বের যোগাযোগ লিঙ্কগুলির জন্য এবং উচ্চতর শক্তি অবশ্যই প্রেরণ করতে হবে এমন অ্যাপ্লিকেশনগুলির জন্য ব্যবহৃত হয়  একক-মোড ফাইবারগুলি বেশিরভাগ যোগাযোগের লিঙ্কগুলির জন্য ১,০০০ মিটার (৩,৩০০ ফুট) থেকে বেশি দীর্ঘ ব্যবহৃত হয়।
কম ক্ষতি সহ অপটিক্যাল ফাইবারগুলিতে যোগদান করতে সক্ষম হওয়া ফাইবার অপটিক যোগাযোগের ক্ষেত্রে গুরুত্বপূর্ণ। এটি বৈদ্যুতিক তার বা তারের সাথে যুক্ত হওয়ার চেয়ে জটিল এবং এতে তন্তুগুলির যত্ন সহকারে ক্লিভিং, ফাইবার কোরগুলির সঠিক প্রান্তিককরণ এবং এই সারিবদ্ধ কোরগুলির সংমিশ্রণের সাথে জড়িত। স্থায়ী সংযোগের দাবি করে এমন অ্যাপ্লিকেশনগুলির জন্য একটি ফিউশন স্প্লাইস সাধারণ। এই কৌশলটিতে, একটি বৈদ্যুতিক চাপ একটির সাথে তন্তুগুলির শেষ প্রান্তে গলানোর জন্য ব্যবহৃত হয়। আর একটি সাধারণ কৌশল হ'ল একটি যান্ত্রিক স্প্লাইস, যেখানে তন্তুগুলির শেষগুলি যান্ত্রিক শক্তি দ্বারা যোগাযোগে রাখা হয়। অস্থায়ী বা আধা-স্থায়ী সংযোগগুলি বিশেষায়িত অপটিক্যাল ফাইবার সংযোগকারীগুলির মাধ্যমে তৈরি হয়।
অপটিকাল ফাইবারগুলির নকশা এবং প্রয়োগের সাথে সম্পর্কিত প্রয়োগযুক্ত বিজ্ঞান এবং প্রকৌশল ক্ষেত্রটি ফাইবার অপটিক্স হিসাবে পরিচিত। এই শব্দটি তৈরি করেছিলেন ভারতীয়-আমেরিকান পদার্থবিজ্ঞানী নরিন্দর সিং কাপ্পানি, যিনি ফাইবার অপটিক্সের জনক হিসাবে সর্বজনস্বীকৃত।
ইতিহাস
১৮৪০ সালে প্যারিসে প্রতিসরণের মাধ্যমে আলোক প্রেরণ (যা ফাইবার অপটিক্সকে সম্ভব করে তুলেছে) এর ধারণা প্রথম আবিষ্কার করেন জ্যাকিস বেবিনেট এবং ডেনিয়েল কোলাডন। ১২ বছর পরে জন টিন্ডাল লন্ডনে এ বিষয়ে তাঁর ধারণা ব্যাখ্যা করেন। ১৮৭০ সালে টিন্ডাল তাঁর আলোর ধর্ম সম্পর্কিত একটি বইয়ে আলোর পূর্ণ অভ্যন্তরীণ প্রতিফলন বিষয়ে আলোকপাত করেন। আলো যখন বায়ু হতে পানিতে প্রতিসরিত হয়, তখন অভিলম্বের দিকে বেঁকে যায়, আর পানি হতে বায়ুতে প্রতিসরিত হবার সময় অভিলম্ব হতে দূরে সরে যায়। যদি আলোকরশ্মি পানি হতে প্রতিসরণের সময় ৪৮° এর বেশি কোণে আপতিত হয়, তবে আলোক রশ্মি কোনক্রমেই পানি মাধ্যম হতে প্রতিসরিত হয় না। তখন পূর্ণ অভ্যন্তরীণ প্রতিফলন ঘটে। আপতন কোণের যে মান থেকে পূর্ণ অভ্যন্তরীণ প্রতিফলন শুরু হয়, তাকে সংকট কোণ বলে। পানির ক্ষেত্রে সংকট কোণের মান প্রায় ৪৮°২৭', যেখানে ফ্লিন্ট কাঁচের ক্ষেত্রে এর মান ৩৮°৪১', হীরকের ক্ষেত্রে এই মান ২৩°৪২' মানের হয়।
১৯ শতকের শেষ ও ২০ শতকের শুরুর দিকে দেহাভ্যন্তরকে আলোকিত করার কাজে বাঁকানো কাঁচনলকে আলোক সঞ্চারক রূপে ব্যবহার করা হতো। বিশ শতকের শুরুর দিকে দাঁতের চিকিৎসায় মুখাভ্যান্তরভাগ আলোকিত করার কাজে সরু কাঁচনলের প্রায়োগিক ব্যবহার শুরু হয়। ১৯২০ সালে নলের মধ্য দিয়ে প্রতিবিম্ব প্রেরণের পদ্ধতি স্বয়ংক্রিয়ভাবে প্রথমে ব্যবহার করেন টেলিভিশন পাইওনিয়ার জন লজি বেয়ার্ড ও রেডিও নিরীক্ষক ক্ল্যারেন্স হ্যানসেল। ১৯৩০ এর দশকে, হেনরিখ ল্যাম দেখান যে, কেউ আনল্যাড অপটিকাল ফাইবারগুলির একটি বান্ডিলের মাধ্যমে চিত্রগুলি সঞ্চারিত করতে পারে এবং তিনি এটি অভ্যন্তরীণ চিকিৎসা পরীক্ষার জন্য ব্যবহার করেন। তবে তাঁর কাজটি পরবির্তীতে বিস্মৃত হয়ে গিয়েছিল।
অপটিকাল ফাইবারগুলি অপটিক্যাল রাসায়নিক সেন্সর এবং অপটিকাল বায়োসেন্সরগুলির উপাদান হিসাবে ব্যাপকভাবে ব্যবহৃত হয়।